ZÁPISNICA
z ustanovujúceho zasadnutia Rady školy pri SSOŠ, Saleziánska 18, Žilina


Účasť:  podľa prezenčnej listiny, Príloha č. 1
Termín konania: 13. 03. 2025 
Miesto konania: Súkromná stredná odborná škola, Saleziánska 18, Žilina
Program:
1. Otvorenie
2. Vzdelávacie výsledky za prvý polrok šk. roku 2024/2025
3. Termíny maturitných skúšok a prijímacích konaní 
4. Aktivity na najbližšie obdobie
5. Iné, diskusia
       

Zápis o priebehu: 

Ad 1
Zasadnutie otvorila predsedkyňa Rady školy Ing. Katarína Harantová. Privítala prítomných a oboznámila ich s programom zasadnutia. Všetci prítomní s programom súhlasili. Počet prítomných: Príloha č. 1

Ad 2
Výchovno-vzdelávacie výsledky za prvý polrok šk. roku 2024/2025:
V šk. roku 2024/2025 máme evidovaných 6 žiakov, ktorí si vyžadujú podporné opatrenia, Kristián Mydlo (1.A), Andrej Melek, Filip Závadský (2.B), Peter Gajdošík (2.A), Matúš Hrtánek, Samuel Potočár (3.A). 

Žiaci 1.A: počet žiakov18, priemer triedy: 1,7, za prvý polrok prospeli s vyznamenaním: Richard Bulka, Andrej Cetera, Daniel Kollár, Roman Mičík (samé jednotky), Aneta Truongová, PVD: 7 žiaci, P: 6 žiaci.  Počet vymeškaných hodín za prvý polrok: 1099, 61,04/žiak. 

Žiaci 1.B: počet žiakov 16, priemer triedy: 1,53, za prvý polrok prospeli s vyznamenaním: Filip Igonda, Matúš Jurašík, Juraj Lisko, Bruno Ovčík, Richard Pažický, Patrik Zrebný, Jakub Žiak, PVD: 7 žiaci, P: 2 žiaci. Počet vymeškaných hodín za prvý polrok: 689, 43,06/žiak. 

Žiaci 2.A: počet žiakov 22, priemer triedy: 1,58, za prvý polrok prospeli s vyznamenaním: Marek Dujčík, Tibor Kabatiar, Kristián Lingeš, Maximilián Moravčík, Alex Puškár, Tobias Max Szaniewski, Matej Šutarík, PVD: 8 žiaci, P: 6 žiaci, neklasifikovaný: Patrik Vojtík (PCI), komisionálne skúšky vykonal dňa 27. februára, hodnotenie: dobrý. Počet vymeškaných hodín za prvý polrok: 1 504, 68,36/žiak.

Žiaci 2.B: počet žiakov 13, priemer triedy: 1,71, za prvý polrok prospeli s vyznamenaním: Kristián Ondroš, Lukáš Vojtek, Filip Závadský, PVD: 7 žiaci, P: 3 žiaci. Počet vymeškaných hodín za prvý polrok: 830, 63,85/žiak. 

Žiaci 3.A: počet žiakov 27, priemer triedy: 1,57, za prvý polrok prospeli s vyznamenaním: Matúš Daniš, Matúš Krajčík, Adrián Kubišta, PVD: 15 žiaci, P: 9 žiaci. Počet vymeškaných hodín za prvý polrok: 1 919, 71,07/žiak. 

Žiaci 4.A: počet žiakov 29, priemer triedy: 1,42, za prvý polrok prospeli s vyznamenaním: Andrej Gabčík, Matej Holeš, Richard Krajčík, Lea Laterníkova, Ján Martvoň, Jakub Gabriel Masiarik, Marko Skukálek, Tomáš Špánik, Jakub Štadáni, Filip Šulgan, Alex Tvarožek, Michal Vacula, Adam Vereš, PVD: 15 žiakov, P: 1 žiak. Počet vymeškaných hodín za prvý polrok: 2 087, 71,97/žiak. 

Ad 3
Na pedagogickej rade zo dňa 29. januára, informovala pani riaditeľka školy pedagógov o udalostiach v uvedených termínoch: 
11. marca 2025, MS zo slovenského jazyka a literatúry (29 žiakov)
12. marca 2025, MS z anglického jazyka, úroveň B1 20 žiakov, úroveň B2 9 žiakov
13. marca 2025, MS z matematiky (prihlásených 18 žiakov, dňa 13. 03. sa zúčastnili 6 žiaci)
PČOZ MS: 15. a 16. apríla 2025
ÚFIČ MS: 26., 27., 28. máj 2025
5. mája a 12. mája 2025, prijímacie skúšky do 1. ročníka

Ad 4  
Aktivity: 
Dňa 13. decembra 2024 sa žiaci školy zúčastnili školského výletu do Krakova, soľná baňa Wielička. 
Lyžiarskeho výcviku sa zúčastnili  od 3. februára do 7. februára 2025  žiaci druhého ročníka (2.A a 2. B), v lyžiarskom stredisku Vrátna – Paseky. Lyžiarsky výcvik prebiehal dochádzkovou formou. Z 2. A triedy sa zúčastnilo 13 žiakov a 7 žiakov z 2.B triedy. 
Dňa 4. februára 2025 sa vybraní žiaci s pani riaditeľkou Ing. Gabrielou Pažickou zúčastnili Dňa profesie v Bytči.
Dňa 27. marca sa vybraní žiaci v počte 10 žiakov tretieho ročníka (Cvik, Čimbora, Daniš, Hrtánek, Krajčík, Kubišta, Málik, Monček, Olbert, Papučík) zúčastnia odbornej praxe v zahraničí – Španielsko, Malaga. Pôjde o druhú skupinu žiakov, ktorá sa zúčastní odbornej praxe v zahraničí. Odborná prax v zahraničí je súčasťou schváleného projektu v rámci programu Erasmus+. Žiaci boli vybraní transparentne na základe vypracovaných esejí, dotazníkov pre učiteľov, aktivitách žiakov na súťažiach ap. Za každú aktivitu sa žiakom prideľovali body. Odborná prax v zahraničí bude pre žiakov prebiehať do 11. apríla 2025. Ostatní žiaci tretieho ročníka v počte 17 žiakov absolvujú odbornú prax v termíne od 31. marca do 11. apríla 2025.
Dňa 5. februára sa uskutočnil na škole ďalší Deň otvorených dverí. 

Ad 5
Naša škola sa v rámci rebríčka INEKO (Inštitút pre ekonomické a sociálne reformy) umiestnila na 2. mieste za Žilinský kraj a na 7. mieste na Slovensku z 15 stredných škôl. 
Tento školský rok sa škola zapojila do akreditácie Erasmus+ vypracovaním projektu projektovým tímom (Ing. Gabriela Pažická, Mgr. Janka Rotterová, Ing. Katarína Harantová). Dňa 29. januára sme obdržali vyjadrenie o výsledku výberovej procedúry v rámci Výzvy na predkladanie návrhov 2024 – Akreditácia na Erasmus, vyjadrenie bolo pozitívne. Škola bude súčasťou akreditácie na 15 mesiacov, v prípade požiadania o predĺženie termínu, bude škola súčasťou akreditácie do mája 2027. Akreditácia prináša pre školu možnosť realizovať odbornú prax v zahraničí pre žiakov a tiež pedagógov. Cieľom akreditácie je nadobudnutie odborných zručností v spôsobe využívania AI vo vyučovacom procese. 
Dňa 7. mája 2025 sa žiaci štvrtého ročníka zúčastnili testovania z matematiky na základe požiadavky z NÚCEMU. Testovali sa pod dozorom pracovníka z NÚCEMU. 
V rámci rozširovania počtu tried na škole, vedenie školy neustále rieši nové priestory školy. 
Schválený počet žiakov Krajským školským úradom na nový šk. rok 2025/2026 je v počte 31. 
Dňa 13. januára 2025 sa uskutočnila úprava rozvrhu hodín vo vybraných ročníkoch. Dôvodom je výmena skupín vo štvrtom ročníku pre predmet Tvorba mobilných a webových aplikácií medzi vyučujúcimi p. Ondrišík a p. Cvacho. 
Členovia Rady školy boli informovaní o témach, pomôckach a spôsoboch hodnotenia TČOZ MS  pre šk. rok 2024/2025, už na stretnutí z 12. decembra 2024.  Rada školy ako aj PK OIP  odsúhlasila a schválila všetky návrhy bez pripomienok. Jednotlivé návrhy boli prerokované a schválené aj na zasadnutí PK OIP. V súčasnosti sa čaká na prípadné pripomienky z Republikovej únie zamestnávateľov, ktorej boli maturitné otázky z odborných predmetov na TČOZ MS odoslané.  
Počas priebehu externej časti maturitnej skúšky zo slovenského jazyka (11. 03. 2025) bola na administrácii testov prítomná aj štátna školská inšpekcia. Na závery z inšpekcie čakáme. 
Od 1.2.2025 vstúpila do platnosti aktualizovaná Smernica č. 1/2025 k prevencii a riešeniu šikanovania detí a žiakov v školách a v školských zariadeniach.  Aktualizovaná smernica rozširuje najmä definíciu šikany, kladie dôraz na prevenciu prostredníctvom overených preventívnych programov a spoluprácu s rodičmi aj zariadeniami poradenstva a prevencie a prináša detailnejšie rozpísané postupy pre prevenciu a preverovanie šikanovania. Zároveň zabezpečuje bezodkladné poskytnutie pomoci všetkým zúčastneným.
Na pedagogickej rade vo februári bol schválený Dodatok č. 1/2025 ku školskému poriadku platnému pre školský rok 2024/2025, v ktorom sú zahrnuté Štandardy dodržiavania zákazu segregácie vo výchove a vzdelávaní. Celé znenie štandardov, ktoré sa stali súčasťou školského poriadku na našej škole (SSOŠ). https://www.minedu.sk/data/att/a3f/31683.50af19.pdf
V rámci diskusie sme vychádzali z podnetov zo strany žiakov, v zastúpení Richardom Krajčíkom, o návrhu nového odborného predmetu, ktorý by bol zameraný na prácu a tvorbu aplikácií pre virtuálnu realitu (PVR – predmet virtuálna realita). Tento návrh je reakciou na rozšírenie odborných zručností v uvedenej problematike aj zo strany vyučujúcich odborných predmetov (p. učiteľ Malacha).


Zasadnutie Rady školy ukončila a prítomným za účasť poďakovala predsedkyňa Rady školy Ing. Katarína Harantová. 

V Žiline: 13. 03. 2025

Ing. Katarína Harantová
			 predseda RŠ


